CELEX: 32007R0608
Language: ro
Date: 2007-06-01 00:00:00
Title: Regulamentul (CE) nr. 608/2007 al Comisiei din 1 iunie 2007 de modificare a Regulamentului (CE) nr. 795/2004 de stabilire a normelor de aplicare a schemei de plată unică prevăzute în Regulamentul (CE) nr. 1782/2003 al Consiliului de stabilire a normelor comune pentru schemele de ajutor direct în cadrul politicii agricole comune și de stabilire a anumitor scheme de ajutor pentru agricultori

2.6.2007   
            
            
               RO
            
            
               Jurnalul Oficial al Uniunii Europene
            
            
               L 141/31
            
         
      REGULAMENTUL (CE) NR. 608/2007 AL COMISIEI
   
   din 1 iunie 2007
   de modificare a Regulamentului (CE) nr. 795/2004 de stabilire a normelor de aplicare a schemei de plată unică prevăzute în Regulamentul (CE) nr. 1782/2003 al Consiliului de stabilire a normelor comune pentru schemele de ajutor direct în cadrul politicii agricole comune și de stabilire a anumitor scheme de ajutor pentru agricultori
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 51 litera (b) al doilea paragraf,
   întrucât:
   
               (1)
            
            
               Regulamentul (CE) nr. 795/2004 al Comisiei (2) stabilește normele de aplicare a schemei de plată unică începând cu 2005.
            
         
               (2)
            
            
               Anexa I la Regulamentul (CE) nr. 795/2004 stabilește data de la care culturile intermediare pot fi autorizate temporar în regiunile în care cerealele se recoltează de regulă mai devreme din motive de climă, în conformitate cu articolul 51 litera (b) din Regulamentul (CE) nr. 1782/2003. La cererea Franței, se recomandă schimbarea acestei date pentru o regiune și două departamente ale acestui stat membru.
            
         
               (3)
            
            
               Prin urmare, Regulamentul (CE) nr. 795/2004 ar trebui modificat în consecință.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului de gestionare a plăților directe,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 795/2004 se înlocuiește cu textul anexei la prezentul regulament.
   Articolul 2
   Prezentul regulament intră în vigoare a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 iunie 2007.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 270, 21.10.2003, p. 1. Regulament, astfel cum a fost modificat ultima dată prin Regulamentul (CE) nr. 2013/2006 (JO L 384, 29.12.2006, p. 13).
   
      (2)  JO L 141, 30.4.2004, p. 1. Regulament, astfel cum a fost modificat ultima dată prin Regulamentul (CE) nr. 411/2007 (JO L 101, 18.4.2007, p. 3).
   
      ANEXĂ
      
         
            „ANEXA I
            
                        Statul membru
                     
                     
                        Data
                     
                  
                        Belgia
                     
                     
                        15 iulie
                     
                  
                        Danemarca
                     
                     
                        15 iulie
                     
                  
                        Germania
                     
                     
                        15 iulie
                     
                  
                        Grecia Meridională (Peloponez, Insulele Ioniene, Grecia Occidentală, Attica, Egeea de Sud și Creta)
                     
                     
                        20 iunie
                     
                  
                        Grecia Centrală și Septentrională [Macedonia Orientală și Tracia, Macedonia Centrală, Macedonia Occidentală, Epirus, Thesalia, Grecia Continentală (Sterea) și Egeea de Nord]
                     
                     
                        10 iulie
                     
                  
                        Spania
                     
                     
                        1 iulie
                     
                  
                        Franța: Acquitania, Pirineii de Sud și Languedoc-Rousillon
                     
                     
                        1 iulie
                     
                  
                        Franța: Alsacia, Auvergne, Burgundia, Bretania, Franța Centrală, Champagne-Ardenne, Corsica, Franche-Comté, Île-de-France, Limousin, Lorena, Nord-Pas-de-Calais, Normandia Inferioară, Normandia Superioară, Regiunea Loarei (cu excepția departamentelor Loire-Atlantique și Vendée), Picardia, Poitou-Charentes, Provence-Alpi-Coasta de Azur și Rhône-Alpes
                     
                     
                        15 iulie
                     
                  
                        Franța: departamentele Loire-Atlantique și Vendée
                     
                     
                        15 octombrie
                     
                  
                        Italia
                     
                     
                        11 iunie
                     
                  
                        Austria
                     
                     
                        30 iunie
                     
                  
                        Portugalia
                     
                     
                        1 martie”